CELEX: 62014FN0132
Language: da
Date: 2014-11-17 00:00:00
Title: Sag F-132/14: Sag anlagt den 17. november 2014 — ZZ mod Europa-Parlamentet

2.2.2015   
            
            
               DA
            
            
               Den Europæiske Unions Tidende
            
            
               C 34/52
            
         Sag anlagt den 17. november 2014 — ZZ mod Europa-Parlamentet
   (Sag F-132/14)
   (2015/C 034/64)
   Processprog: fransk
   
      Parter
   
   
      Sagsøger: ZZ (ved advokat L. Levi)
   
      Sagsøgt: Europa-Parlamentet
   
      Søgsmålets genstand og beskrivelse af tvisten
   
   Påstand om annullation af afgørelserne truffet af Europa-Parlamentets til opfyldelse af EU-personalerettens dom af 12. december 2013, F-129/12, CH mod Parlamentet, om afslag på at indlede en administrativ undersøgelse af sagsøgerens klage over chikane, om afslag på at udbetale et yderligere beløb i erstatning til sagsøgeren og om afslag på at tildele sagsøgeren tildeles alle de fordele og goder, der er forbundet med hendes kontrakt som akkrediteret parlamentarisk assistent, hvis opsigelse blev annulleret af EU-Personaleretten i ovenævnte dom, samt påstand om erstatning for det økonomiske og ikke-økonomiske tab, der angiveligt er lidt.
   
      Sagsøgerens påstande
   
   
               —
            
            
               Annullation af Europa-Parlamentets afgørelser af 3. marts 2014, for så vidt som det heri afslås at indlede en administrativ undersøgelse af sagsøgerens klage over chikane, og af 2. april 2014, for så vidt som det heri afslås at udbetale et beløb på 5  686 EUR til sagsøgeren, idet disse afgørelser indeholder de af institutionen trufne foranstaltninger, der ifølge institutionen tilsigter at gennemføre EU-Personalerettens dom af 12. december 2013 i sag F-129/12, CH mod Europa-Parlamentet.
            
         
               —
            
            
               Annullation af Europa-Parlamentets afgørelse af 4. august 2007, modtaget den 7. august 2014, om afslag på sagsøgerens klage af 16. april 2014, for så vidt som det heri afslås at udbetale et beløb på 5  686 EUR, at erstatte sagsøgerens tab som følge af den forsinkede opnåelse af en APA-badge, af en e-mailadresse til arbejdsbrug og af adgang til Europa-Parlamentets intranet, at indlede en administrativ undersøgelse af sagsøgerens klage over chikane og at erstatte sagsøgerens ikke-økonomiske tab som følge af sidstnævnte afslag.
            
         
               —
            
            
               Europa-Parlamentet tilpligtes at betale en erstatning, der fastsættes til 1 44  000 EUR, for sagsøgerens økonomiske tab.
            
         
               —
            
            
               Europa-Parlamentet tilpligtes at betale en erstatning, der efter ret og billighed fastsættes til 60  000 EUR, for sagsøgerens ikke-økonomiske tab.
            
         
               —
            
            
               Europa-Parlamentet tilpligtes at betale morarenter af de ovennævnte beløb på 5  686 EUR og 1 44  000 EUR, beregnet med Den Europæiske Centralbanks rentesats forhøjet med 2 procentpoint.
            
         
               —
            
            
               Europa-Parlamentet tilpligtes at betale sagens omkostninger.